

PROJEKTS uz 17.04.2025.

vēlamais datums izskatīšanai:

IKSS komitejā: 07.05.2025.

Attīstības komitejā: 14.05.2025.

domē: 29.05.2025.

sagatavotājs: Arnis Rozītis

ziņotājs: Arnis Rozītis

LĒMUMS

# Ādažos, Ādažu novadā

2025. gada 29. maijā **Nr.**  «DOKREGNUMURS»

**Par atļauju biedrībai “Futbola klubs “Ādaži”” Ādažu stadiona teritorijā izvietot ofisa moduli un esošā bezatlīdzības līguma termiņa pagarinājumu**

Ādažu novada pašvaldības dome izskatīja Biedrības “Futbola klubs “ĀDAŽI” (turpmāk – Biedrība) iesniegumus 07.04.2025. Nr.1/25 (saņemts pašvaldībā 08.04.2025., reģ.nr. ĀNP/1-11-1/25/2149) par atļauju Ādažu stadiona teritorijā izvietot ofisa moduli un 14.04.2025. iesniegumu Nr.2/25 (saņemts pašvaldībā 15.04.2025., reģ.nr. ĀNP/1-11-1/25/2343) par bezatlīdzībā nodotā zemesgabala termiņa pagarinājumu.

Saskaņā ar Ādažu novada domes 2019.gada 27.augusta lēmumu Nr.160 “Par nekustamā īpašuma daļas nodošanu biedrībai “Futbola klubs “Ādaži”, 03.09.2019. starp Biedrību un pašvaldību noslēgts līgums JUR 2019-09-690 par zemes gabala daļas nodošanu bezatlīdzības lietošanā (turpmāk – Līgums), kā ietvaros Biedrība stadiona asfaltētajā pusaplī izveidoja sintētiskā seguma futbola laukumu. Līguma termiņš 02.09.2026. Biedrība lūdz pagarināt Līguma termiņu vēl uz 7 gadiem.

Līguma ietvaros Biedrība par saviem līdzekļiem ir izveidojusi mākslīgā seguma futbola laukumu (30x15m). Kopumā klubā ir reģistrēti un aktīvi darbojas vairāk kā 300 dažāda vecuma futbolisti, kuri guvuši gan valstiska mēroga, gan starptautiska mēroga sasniegumus, tādējādi veicinot Ādažu novada atpazīstamību.

Lai nodrošinātu sporta inventāra glabāšanu, kā arī radītu ērtu vidi bērniem un jauniešiem, pirms un pēc treniņiem nodrošinot ģērbtuvi, Biedrība lūdz atļauju novietot Ādažu stadiona teritorijā vienu ofisa moduli (8x2,95m), saskaņā ar novietojuma shēmu. Pašreizējā situācija neļauj futbola klubam uzglabāt tam piederošo sporta inventāru, kā arī futbolistiem nav kur pārģērbties un novietot savas mantas, kas savukārt rada neērtības un traucē treniņu procesu.

Izdevumus par moduļa nomu un novietošanu segs Biedrība par saviem līdzekļiem.

Ādažu novada pašvaldības sporta attīstības stratēģijā 2023.–2027. gadam tika paredzēta konteineru un ģērbtuvju izveidošana Ādažu stadionā, bet ņemto vērā finanšu resursus, kā arī citas prioritātes, tuvākajos gados to nav plānots realizēt, līdz ar to Sporta nodaļas ieskatā, šāda futbola kluba iniciatīva ir atbalstāma.

Pamatojoties uz Sabiedriskā labuma komisijas 2006.gada 7.jūnija atzinumu Nr.12-2006/129, un Finanšu ministrijas 2006.gada 22.jūnija lēmumu Nr. 115, Biedrībai ir piešķirts sabiedriskā labuma organizācijas statuss. Biedrības darbības joma ir sporta atbalstīšana un futbola attīstības veicināšana Ādažu novadā.

Publiskas personas finanšu līdzekļu un mantas izšķērdēšanas novēršanas likuma (turpmāk - Likums) 2. pants nosaka, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība atbilst ārējos normatīvajos aktos paredzētajam mērķim, kā arī normatīvajos aktos noteiktai kārtībai.

Likuma 5. panta 1., 2. un 3¹. daļa nosaka, ka publiskas personas mantu var nodod lietošanā sabiedriskā labuma organizācijai, kas savukārt, nodrošina attiecīgās mantas uzturēšanu, kā arī sedz ar to saistītos izdevumus.

Likuma 5. panta ceturtā un piektā daļa nosaka, ka lēmumu par publiskas personas mantas nodošanu bezatlīdzības lietošanā sabiedriskā labuma organizācijai pieņem pašvaldības dome. Mantu bezatlīdzības lietošanā nodod uz laiku, kamēr biedrībai ir sabiedriskās organizācijas statuss, bet ne ilgāk par 10 gadiem, Publiskas personas mantu bezatlīzības lietošanā sabiedriskā labuma organizācijai var nodot atkārtoti, bet Likuma 5. panta trīs prim daļa nosaka, ka tiesību subjekts, kuram nodota manta bezatlīdzības lietošanā, nodrošina mantas uzturēšanu un sedz ar to saistītos izdevumus.

Ņemot vērā iepriekš minēto, pamatojoties uz Pašvaldības likuma 4. panta pirmās daļas 7.punktu, Publiskas personas finanšu līdzekļu un mantas izšķērdēšanas novēršanas likuma 2. un 5. pantu, kā arī Izglītības, kultūras, sporta un sociālās komitejas 07.05.2025. un Attīstības komitejas 14.05.2025., atzinumu, Ādažu novada dome

**NOLEMJ:**

* 1. Pagarināt starp Biedrību un pašvaldību noslēgto Līgumu līdz 2033.gada 2. septembrim.

2. Nodot sabiedriskā labuma organizācijai - biedrībai „Futbola klubs “Ādaži”” (reģ. Nr. 50008100711, adrese: Gaujas iela 30, Ādaži, Ādažu nov.) bezatlīdzības lietošanā pašvaldībai piederošā nekustamā īpašuma – Ādažu vidusskolas stadiona daļu Gaujas ielā 30, Ādažos, Ādažu novadā, ar kadastra apzīmējumu Nr. 8044008 0192 – zaļo zonu (ar kopējo platību 23.6 m2 (turpmāk – Zemesgabals), saskaņā ar grafisko pielikumu ar mērķi Biedrībai piederoša pārvietojama mobilā ofisa moduļa (8x2,95 metri) izvietošanai futbola inventāra un futbolistu personisko mantu treniņā laikā uzglabāšanai.

1. Noteikt, ka:
   1. visus izdevumus, kas saistīti ar Zemesgabala uzturēšanu sedz Biedrība;
   2. ja Zemesgabals nepieciešams pašvaldībai publisko funkciju veikšanai, pašvaldībai ir tiesības ne vēlāk kā 3 mēnešus iepriekš vienpusēji atkāpties no Līguma neatlīdzinot zaudējumus Biedrībai par Līguma pirmstermiņa izbeigšanu;
2. Juridiskajai un iepirkumu nodaļai 1 mēneša laikā no šī lēmuma stāšanās dienas veikt grozījumus Līgumā.
3. Atbildīgais par lēmuma izpildes kontroli pašvaldības s izpilddirektors.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU